Ret eo klask dont a-benn da diskoulmañ un emglev er penn-kentañ dre implijout ar bajenn  gaozeal evit kaozeal gant an holl implijerion/ezed all e-barzh an taol. Bez e cheller ivez mont e darempred gant an implijerion/ezed all war-eeun dre skrivañ dezhe war o fajenn bersonel. Arabat kas an tabut davet ar bajenn bennañ (ar pennad e-unan). Arabat ivez tagañ an dud ez-personel en ur glask chom sioul ha seven atav (Gw. Pennaenn Niv. 2). Klask kompren ha derchel ont eus sav-poent ar re all evit tizhout un emglev. Ret eo krediñ atav emañ an holl implijerion/ezed all o labourat evit mad ar raktres, nemet ma vefe prouennoù fetis o tiskwel emaint o klask plantañ reuz pe distrujañ ar wikipedia a-ratozh-kaer. Mar fell dit klask sikour, kae e darempred gant unan eus ar verourion da gentañ. Ret eo kaozeal gant ar re all en un doare sioul ha seven adalek ar penn-kentañ hag a-hed an tabut hep lakaat an tabut da vont war washaat o klask dont da vezañ trech kousto pe gousto. Ret eo diskwel emeur prest da gaozeal ha da selaou aliioù ar re all ha da derchel kont eus o sav-poentoù evit dont a-benn da dizhout un emglev.